ഭവാന്യഷ്ടകം
ന താതോ ന മാതാ ന ബന്ധുർന ദാതാ ന പുത്രോ ന പുത്രീ ന ഭൃത്യോ ന ഭർതാ  
ന ജായാ ന വിദ്യാ ന വൃത്തിർമമൈവ ഗതിസ്ത്വം ഗതിസ്ത്വം ത്വമേകാ ഭവാനി    1  

ഭവാബ്ധാവപാരേ മഹാദുഃഖഭീരു പപാത പ്രകാമീ പ്രലോഭീ പ്രമത്തഃ  
കുസംസാരപാശപ്രബദ്ധഃ സദാഹം  ഗതിസ്ത്വം ഗതിസ്ത്വം ത്വമേകാ ഭവാനി    2  

ന ജാനാമി ദാനം ന ച ധ്യാനയോഗം ന ജാനാമി തന്ത്രം ന ച സ്തോത്രമന്ത്രം  
ന ജാനാമി പൂജാം ന ച ന്യാസയോഗം ഗതിസ്ത്വം ഗതിസ്ത്വം ത്വമേകാ ഭവാനി    3  

ന ജാനാമി പുണ്യം ന ജാനാമി തീർഥം ന ജാനാമി മുക്തിം ലയം വാ കദാചിത്  
ന ജാനാമി ഭക്തിം വ്രതം വാപി മാതർഗതിസ്ത്വം ഗതിസ്ത്വം ത്വമേകാ ഭവാനി    4  

കുകർമീ കുസംഗീ കുബുദ്ധിഃ കുദാസഃ കുലാചാരഹീനഃ കദാചാരലീനഃ  
കുദൃഷ്ടിഃ കുവാക്യപ്രബന്ധഃ സദാഹം ഗതിസ്ത്വം ഗതിസ്ത്വം ത്വമേകാ ഭവാനി    5  

പ്രജേശം രമേശം മഹേശം സുരേശം ദിനേശം നിശീഥേശ്വരം വാ കദാചിത്  
ന ജാനാമി ചാന്യത് സദാഹം ശരണ്യേ ഗതിസ്ത്വം ഗതിസ്ത്വം ത്വമേകാ ഭവാനി    6  

വിവാദേ വിഷാദേ പ്രമാദേ പ്രവാസേ ജലേ ചാനലേ പർവതേ ശത്രുമധ്യേ  
അരണ്യേ ശരണ്യേ സദാ മാം പ്രപാഹി ഗതിസ്ത്വം ഗതിസ്ത്വം ത്വമേകാ ഭവാനി    7  

അനാഥോ ദരിദ്രോ ജരാരോഗയുക്തോ മഹാക്ഷീണദീനഃ സദാ ജാഡ്യവക്ത്രഃ  
വിപത്തൗ പ്രവിഷ്ടഃ പ്രനഷ്ടഃ സദാഹം ഗതിസ്ത്വം ഗതിസ്ത്വം ത്വമേകാ ഭവാനി    8   

ശങ്കരാചാര്യരുടെ കൃതികൾ